
UZNESENIE VLÁDY SLOVENSKEJ REPUBLIKY

č. 157
z 29. apríla 2016
k návrhu účasti delegácie Slovenskej republiky na 39. valnom zhromaždení Medzinárodnej organizácie civilného letectva (ICAO), v Montreale v dňoch 27. septembra – 7. októbra 2016
	Číslo materiálu:
	15164/2016

	Predkladateľ:
	minister dopravy, výstavby a regionálneho rozvoja


Vláda
A. súhlasí
A.1. s účasťou delegácie Slovenskej republiky na 39. valnom zhromaždení Medzinárodnej organizácie civilného letectva (ICAO), ktoré sa uskutoční v Montreale v dňoch 27. septembra - 7. októbra 2016 (ďalej len „delegácia SR“) s pripomienkami prijatými na rokovaní vlády, 

A.2. s návrhom Smernice o postupe delegácie SR na rokovaniach 39. valného zhromaždenia Medzinárodnej organizácie civilného letectva (ICAO);
B. schvaľuje 

B.1. ministra dopravy, výstavby a regionálneho rozvoja za vedúceho delegácie SR,
B.2. veľvyslanca SR v Kanade za prvého alternáta vedúceho delegácie SR,

B.3. generálneho riaditeľa sekcie civilného letectva a vodnej dopravy za druhého alternáta vedúceho delegácie SR,
B.4. zamestnancov Ministerstva dopravy, výstavby a regionálneho rozvoja SR, zamestnancov Ministerstva zahraničných vecí a európskych záležitostí SR, zamestnancov Dopravného úradu a zamestnancov Letových prevádzkových služieb Slovenskej republiky, štátny podnik 
za členov delegácie SR; 
C. ukladá 

ministrovi dopravy, výstavby a regionálneho rozvoja 

C.1. požiadať ministra zahraničných vecí a európskych záležitostí vystaviť poverovacie listiny pre delegáciu SR 

do 29. apríla 2016
C.2. predložiť informáciu o účasti delegácie SR na 39. valnom zhromaždení Medzinárodnej organizácia civilného letectva na rokovanie vlády 

do 31. marca 2017.
Vykonajú: 
minister zahraničných vecí a európskych záležitostí 
minister dopravy, výstavby a regionálneho rozvoja 

